text: Aioli tilbagekaldes 
  27 marts 2018 kl. 08.11
  Fødevarestyrelsen trækker et parti aioli tilbage. 
  Et parti aioli af 160 gram, der er produceret af Eksotiske Delikatesser, trækkes nu tilbage. 
  Der er påvist Listeria monocytogenes i produktet, der er solgt i Løvbjerg, Coop og Dagrofas butikker. 
  Spiser man produktet, er der en risiko for at udvikle en infektion med listeriabakterier. Symptomerne er blandt andet influenzalignende symptomer, feber og hovedpine og i sjældne tilfælde mave-tarm problemer. 
  Fødevarestyrelsen råder forbrugerne til at levere produktet tilbage til butikken, hvor det er købt, eller at kassere det.
  